Temeljem članka 37. stavka 2. Zakona o predškolskom odgoju i naobrazbi (NN 10/97, 110/07, 94/13) i Statuta Dječjeg vrtića Osmjeh, Starigrad, Upravno vijeće DV Osmjeh na 11. sjednici održanoj 12.02.2020. godine donosi odluku da se raspisuje

**JAVNI NATJEČAJ**

**Za izbor ravnatelja/ice – odgojitelja/ice Dječjeg vrtića Osmjeh**

Za ravnatelja/icu Dječjeg vrtića može biti izabrana osoba koja ispunjava uvjete za odgojitelja ili stručnog suradnika prema Zakonu o predškolskom odgoju i naobrazbi (NN 10/97, 110/07, 94/13) te ima najmanje 5 godina radnog staža u djelatnosti predškolskog odgoja.

Razina obrazovanja – Viša ili prvostupanjska

* Fakultet, akademija, magisterij, doktorat

Ravnatelj/ica se imenuje na vrijeme od 4 godine i može biti ponovno imenovan/a.

Ravnatelj/ica radi pola radnog vremena u skupini s djecom.

Uz pisanu prijavu potrebno je i priložiti

* Kratak životopis – vlastoručno potpisan
* Domovnicu
* Dokaz o stručnoj spremi
* Dokaz o radnom stažu
* Dokaz o položenom stručnom ispitu
* Dokaz o nepostojanju zapreka za zasnivanje radnog odnosa sukladno članku 25 Zakona – ne starije od mjesec dana od dana objave natječaja
1. Uvjerenje nadležnog suda da se protiv kandidata/kinje ne vodi kazneni postupak za djela navedena u čl. 25. stavka 1. Zakona
2. Uvjerenje nadležnog prekršajnog suda da se protiv kandidata/kinje ne vodi kazneni postupak za djela navedena u čl. 25. stavka 3. Zakona

Tražena dokumentacija mora biti priložena u izvorniku ili ovjerenoj preslici. Na oglašeno radno mjesto mogu se ravnopravno javiti kandidati oba spola. Kandidat koji se poziva na pravo prednosti pri zapošljavanju prema posebnim propisima, dužan je u prijavi za natječaj pozvati se na to pravo i priložiti dokaze iz kojih je vidljivo navedeno pravo.

Kandidat koji se poziva na prednost pri zapošljavanju temeljem članka 103. stavka 2. Zakona o hrvatskim braniteljima iz Domovinskog rata i članova njihovih obitelji (NN 121/17) treba dostaviti dokaze iz stavke 1. članka 103. navedenog Zakona.Poveznica na internetsku stranicu Ministarstva na kojoj su navedeni dokazi potrebni za ostvarivanje prava prednosti pri zapošljavanju: <https://branitelji.gov.hr/zaposljavanje-843/843> , a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici: <https://branitelji.gov.hr/UserDocsimages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Prijave na natječaj podnose se putem pošte u roku od 8 dana od dana objave natječaja (19. – 27.02.2020.) u Narodnim Novinama, na adresu: DJEČJI VRTIĆ OSMJEH, J. BARAKOVIĆA 2A, 23244 STARIGRAD, s naznakom „ZA NATJEČAJ- NE OTVARAJ“.

Prijavom na natječaj kandidati su izričito suglasni da DV Osmjeh može prikupljati, koristiti i obrađivati njihove podatke u svrhu provođenja natječajne procedure, a sukladno propisima koji uređuju područje zaštite osobnih podataka.

Nepotpune i nepravodobne prijave neće se razmatrati.O rezultatima natječaja kandidati će biti obaviješteni najmanje u roku od 45 dana od dana isteka roka za podnošenje prijave.